**ZAPISNIK SA 6. SJEDNICE UČITELJSKOG VIJEĆA**

održane 07. srpnja 2021g.. u 8.30 sati

Prisutni: ravnateljica, pedagoginja, knjižničarka, učitelji prema popisu

Popis prisutnih učitelja nalazi se u prilogu zapisnika.

**Dnevni red**

1. Usvajanje zapisnika s prošle sjednice UV-a
2. Analiza uspjeha učenika u školskoj 2020./2021. godini
3. Rezultati dopunske nastave
4. Kalendar rada za šk.god. 2021./2022.
5. Dodatni materijali
6. Različito

**AD.1.** Sjednicu je otvorila ravnateljica upoznavanjem prisutnih učitelja s dnevnim redom. Dnevni red je jednoglasno prihvaćen te je nakon toga jednoglasno usvojen i zapisnik s prethodne sjednice Učiteljskog vijeća.

**AD.2.** Analizu uspjeha učenika za školsku godinu 2020./2021. pripremila je pedagoginja Ema Zelembrz. U školskoj godini 2020./2021. nastavu je polazilo 277 učenika u 22 razredna odjela. Po prilagođenom programu nastavu je polazilo 28 učenika, dok je 7 učenika imalo individualizirani pristup nastavi te su tri učenika bila u obradi. Tijekom godine izrečene su sljedeće pedagoške mjere: 3.r. - 3 opomene, 5.r. - 4 opomene, 6.r. - 6 opomena, 7.r. - 4 opomene i 5 ukora te 8.r. - 4 opomene, 2 ukora i 1 strogi ukor Po završetku nastave 15 učenika upućeno je na dopunski rad i to iz matematike. Zbog odličnog uspjeha i uzornog vladanja pohvaljeno je 39 učenika.

**AD.3.** Ravnateljica je zamolila pedagoginju da članove UV obavijesti o rezultatima dopunske nastave. Od 15 učenika upućenih na dopunski rad 14 učenika je uspješno savladalo gradivo i ocijenjeni su pozitivno, a 1 učenik je upućen na popravni rok koji će se održati 26. kolovoza 2021. g.

**AD.4.** Kalendar rada za šk. god. 2021./2022. predstavila je ravnateljica. Nastavna godina podijeljena je na dva polugodišta. Prvo polugodište počinje 6. rujna 2021. g., a završava 23. prosinca 2021. g.. Drugo polugodište počinje 10. siječnja 2022. g. te završava 21. lipnja 2022. g. Jesenski odmor za učenike je 2. i 3. studenoga 2020.g. Prvi dio zimskog odmora učenika je od 24. prosinca 2021. do 10. siječnja 2022.g., a drugi dio zimskog odmora traje od 21. do 25. veljače 2022.godine. Proljetni odmor za učenike je od 14. do 22. travnja 2022. godine.

**AD.5.** Za novu školsku godinu udžbenike za sve učenike financirat će Ministarstvo znanosti i obrazovanja kao i prethodnih godina. Radne bilježnice, likovne mape i druge materijale nabavljat će roditelji, osim za prvi razred koje će financirati VPŽ.

**AD.6.** O početku radova na sanitarnom čvoru za učenike govorila je ravnateljica. Također je izvjestila i o tijeku radova na izgradnji škole u Vukosavljevici.

Ravnateljica se zahvalila svima prisutnima i zaključila sjednicu.

Sjednica je završila u 09.30 sati.

 Zapisničar: Martina Kucljak

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ravnateljica : Ivana Simeunović

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Špišić Bukovica, 07. srpnja 2021.g.